JY LEES NOU In die SARIE-kantoor: Ons probeer naelkuns!
"Ek dink met naelkuns wys jy vir mense 'n meer waaghalsige kant van jouself," sê Andriëtte.
"As jy elke nael versier, raak dit vir my te besig en dan neem dit jou hele voorkoms oor. Ek dink jy moet dit subtiel doen."
Met al die interessante produkte vir naelkuns wat die kantoor instroom, het SARIE se skoonheidspan die afgelope tyd self hiermee geëksperimenteer...
Helder kleure, tekstuur, blink versierings, patrone en die Franse manikuur met helder kleure is van die seisoen se gunstelinge. Hier is foto's van hoe ons dié giere getoets het.
Die halfmaan-manikuur, waar jou nael se halfmaan-gedeelte 'n ander kleur as die res van jou nael geverf word, en 'n Franse manikuur met 'n helder kleur is hoogmode. Om dit makliker te maak het Essence 'n spesiale verfkwas, Essence French Manicure Brush (R20), gemaak waarmee jy dié effek kan skep.